Ar rener, an akademisian, ar Roue Dragomir, Lady Palace, ar groom-edan diva hag ar maestro, ar pratik figus, itronezed chik ha cheuch. . .an holl pratikoù a vez gwelet war al leurenn e-barzh ar pezh-choari-mañ kempennet, leurenniet ha troet e brezhoneg gant Pascal Cariou diwar hini J. M. Ribes. Diskouez a ra an imor vat, ar sotoni, an dirollerezh eo gouest Mab-den da eztaolañ. Pep arvest, pep frazenn distaget, a zo evel ur ger gros troet mat taolet e-barzh poull reolennoù bevañ ar mondianed. Mouschoarzhomp ha choarzhomp forzh pegement ta ouzh ar pezh dichek-se, o choari laouen gant ar faltazi, an enepkensetegezh hag ar farsadennoù. 